Menzies Campbell

Walter Menzies Campbell (22. toukokuuta 1941 – 26. syyskuuta 2025) oli brittiläinen poliitikko. Hän istui parlamentin alahuoneen jäsenenä vuodesta 1987 vuoteen 2015, jolloin hän siirtyi ylähuoneen jäseneksi. Hänestä tuli Liberaalidemokraattisen puolueen varajohtaja vuonna 2003 ja johtaja virallisesti 2. maaliskuuta 2006; hän erosi 15. lokakuuta 2007.

Campbell syntyi Glasgow’ssa ja opiskeli Hillhead High Schoolissa sekä Glasgow’n yliopistossa. Hän menestyi ennen poliittista uraansa pikajuoksijana jopa kansainvälisesti; hän kilpaili Tokion 1964 olympialaisissa sekä vuoden 1966 Kansainyhteisön kisoissa Kingstonissa.

Campbell oli varsinaiselta ammatiltaan lakimies. Hän meni kesäkuussa 1970 naimisiin puolisonsa Elspethin kanssa. Hänellä todettiin vuonna 2002 non-Hodgkinin tyypin lymfooma, josta hän toipui.

 Lähteet 

Luokka:Brittiläiset poliitikot
Luokka:Brittiläisten puolueiden puheenjohtajat
Luokka:Brittiläiset pikajuoksijat
Luokka:Yhdistyneen kuningaskunnan alahuoneen jäsenet
Luokka:Yhdistyneen kuningaskunnan ylähuoneen jäsenet
Luokka:Vuonna 1941 syntyneet
Luokka:Vuonna 2025 kuolleet